**คำแถลงนโยบาย**

**ของ**

**นายจิรศักดิ์ ภู่ประดิษฐ์**

**นายกเทศมนตรีตำบลโพธิ์ทอง**

**แถลงต่อ**

**สภาเทศบาลตำบลโพธิ์ทอง**

**วันที่ 21 เดือน มกราคม พ.ศ. ๒๕๖8**

**เรียน ท่านประธานสภาเทศบาลตำบลโพธิ์ทองที่เคารพ และท่านสมาชิกสภาเทศบาลตำบลโพธิ์ทอง**

 **ผู้ทรงเกียรติ ทุกท่าน**

ตามหนังสือสำนักงานคณะกรรมการการเลือกตั้งประจำจังหวัดอ่างทอง ที่ ลต (อท) ๐๐๐๒ / ๘๙ ลงวันที่ ๑๔ เดือน มกราคม พ.ศ. ๒๕๖8 ได้แจ้งประกาศผลการเลือกตั้งนายกเทศมนตรีตำบลโพธิ์ทอง ตามมติเห็นชอบของคณะกรรมการการเลือกตั้ง เมื่อวันที่ ๑๔ เดือน มกราคม พ.ศ. ๒๕๖8 แล้ว นั้น

**ท่านประธานสภาที่เคารพ**

กระผม นายจิรศักดิ์ ภู่ประดิษฐ์ นายกเทศมนตรีตำบลโพธิ์ทอง พร้อมด้วยคณะผู้บริหาร ท้องถิ่น ประกอบด้วย นายพจนา สุจริตวิบูลย์ รองนายกเทศมนตรี นายรุ่งโรจน์ โกสยะมาศ รองนายกเทศมนตรี นายชวภณ ยิ้มพงษ์ ที่ปรึกษานายกเทศมนตรี และนายประวิทย์ สุวรรณสัญญา เลขานุการนายกเทศมนตรี ได้รับความไว้วางใจจากพี่น้องประชาชนในเขตเทศบาลตำบลโพธิ์ทอง ในการเลือกตั้งเมื่อวันที่ 29 ธันวาคม 2567 ขออนุญาตต่อท่านประธานสภาเทศบาลตำบลโพธิ์ทอง ขอแถลงแนวนโยบายในการบริหารงานต่อสภาเทศบาลตำบลโพธิ์ทองแห่งนี้ โดยได้จัดทำนโยบายในการพัฒนาเทศบาลตำบลโพธิ์ทองเป็นเอกสาร แจกให้สมาชิกสภาเทศบาลทุกท่านที่มาประชุมด้วยแล้ว เพื่อให้เป็นไปตามพระราชบัญญัติเทศบาล พ.ศ. ๒๔๙๖ แก้ไขเพิ่มเติม (ถึงฉบับที่ ๑๔) พ.ศ. ๒๕๖๒ มาตรา ๔๘ ทศ กำหนดไว้ว่า ก่อนนายกเทศมนตรีเข้ารับหน้าที่ ให้ประธาน สภาเทศบาลเรียกประชุมสภาเทศบาล เพื่อให้นายกเทศมนตรีแถลงนโยบายต่อสภาเทศบาล โดยไม่มีการลงมติ ทั้งนี้ ภายในสามสิบวันนับแต่วันประกาศผลการเลือกตั้งนายกเทศมนตรี

เพื่อให้การบริหารงานของเทศบาลตำบลโพธิ์ทอง ดำเนินไปด้วยความเป็นธรรม โปร่งใส สามารถตรวจสอบได้ และตอบสนองความต้องการของประชาชนได้อย่างมีประสิทธิภาพ ภายใต้กระบวนการทำงานแบบมีส่วนร่วมของทุกภาคส่วน โดยยึดหลักประชาชนเป็นศูนย์กลางของการพัฒนา เพื่อให้การพัฒนาเป็นไปอย่างถูกต้องและยั่งยืน โดยมีรายละเอียด ดังนี้

**๑. นโยบายด้านโครงสร้างพื้นฐาน**

 ๑.๑ ดำเนินการก่อสร้างอาคารสำนักงานเทศบาลตำบลโพธิ์ทองหลังใหม่

 ๑.๒ ดำเนินการก่อสร้าง ปรับปรุงถนนสายหลัก-ถนนสายรอง ภายในเขตเทศบาลตำบลโพธิ์ทอง เพื่อความสะดวก ปลอดภัยในการคมนาคม

 ๑.๓ ดำเนินการติดตั้ง-ขยายเขตไฟฟ้าสาธารณะภายในเขตเทศบาลตำบลโพธิ์ทอง ให้มี ความสว่างทั่วถึง ปลอดภัยในชีวิตและทรัพย์สิน โดยให้ครอบคลุมทั่วถึงถนนทุกสาย ทุกชุมชน

 ๑.๔ ดำเนินการปรับปรุง พัฒนา สถานที่ออกกำลังกาย โดยพัฒนาสนามกีฬาเทศบาลตำบลโพธิ์ทอง ให้เป็นสถานที่ออกกำลังกายสำหรับคนในชุมชน และพัฒนาให้เป็นสนามกีฬามาตรฐาน เพื่อรองรับการแข่งขันกีฬาระดับต่าง ๆ ภายในจังหวัด

2

 ๑.๕ ดำเนินการปรับปรุง ก่อสร้าง ระบบระบายน้ำ ป้องกันน้ำท่วมท่อระบายน้ำภายในชุมชนต่าง ๆ เพื่อให้มีประสิทธิภาพในการป้องกันน้ำท่วม และระบายน้ำในฤดูฝน

 ๑.๖ ดำเนินการจัดการทำผังเมืองชุมชน เพื่อรองรับการขยายตัวของแต่ละชุมชน โดยกำหนดแนวทางการพัฒนาอย่างชัดเจน และเป็นระบบ

**๒. นโยบายด้านเศรษฐกิจ ส่งเสริมคุณภาพชีวิต และการสาธารณสุข**

 ๒.1 รณรงค์ป้องกัน บำบัด และแก้ไขปัญหายาเสพติด โดยเน้นการมีส่วนร่วมจากทุกองค์กร

 ๒.2 สนับสนุนการป้องกันและควบคุมโรคระบาดต่าง ๆ ที่ก่อให้เกิดผลกระทบต่อความเป็นอยู่กับชีวิตและสุขภาพพลานามัยของประชาชน

 ๒.3 ส่งเสริมการผลิตสินค้าในชุมชนและสินค้าที่เป็นภูมิปัญญาท้องถิ่น เพื่อให้มีการสร้างงาน สร้างเงิน สร้างรายได้ในชุมชนให้มีการอยู่ดี กินดี มีสุข

 ๒.4 ส่งเสริมและสนับสนุนกลุ่มอาชีพต่าง ๆ เช่น กลุ่มพัฒนาสตรี กลุ่มปลูกพืช และกลุ่มเลี้ยงสัตว์ เป็นต้น

 ๒.5 สนับสนุนงานสาธารณสุขมูลฐาน กิจกรรมการดำเนินงานของ อสม. เพื่อขับเคลื่อนการทำงานด้านสุขภาพให้กับประชาชน

 ๒.6 มุ่งเน้นให้ความรู้แก่ประชาชนในการป้องกันและเข้าใจในการรักษาสุขภาพอนามัยอย่างทั่วถึง

 ๒.7 ส่งเสริมและสนับสนุนให้ประชาชนในพื้นที่ ใช้วิถีชีวิตนำระบบเศรษฐกิจแบบพอเพียงมาใช้ให้เกิดประโยชน์ในทางปฏิบัติอย่างแท้จริง

**๓. นโยบายด้านการพัฒนาสังคม การศึกษา และการป้องกันและบรรเทาสาธารณภัย**

 ๓.1 พัฒนาศูนย์พัฒนาเด็กเล็กให้มีศักยภาพ โดยจัดให้มีการสื่อการเรียนการสอนและเทคโนโลยีสมัยใหม่ เพื่อให้เด็กมีพื้นฐานที่ดีในการเรียนรู้ในระดับที่สูงขึ้น

 ๓.2 ส่งเสริมการศึกษาแก่เด็ก เยาวชนประชาชนทั้งในและนอกระบบโรงเรียนให้สอดคล้องกับการเข้าสู่ประชาคมอาเซียน (AEC)

 ๓.3 สนับสนุนการฝึกอบรมสมาชิกอาสาสมัครป้องกันภัยฝ่ายพลเรือน (อปพร.) จัดหาวัสดุอุปกรณ์ และยานพาหนะใช้ในการปฏิบัติงานของสมาชิกอาสาสมัครป้องกันภัยฝ่ายพลเรือนอย่างมีประสิทธิภาพ

 ๓.4 ส่งเสริมและให้การเรียนรู้เกี่ยวกับการป้องกันและแก้ปัญหาด้านความปลอดภัย ตลอดจนการบรรเทาสาธารณภัยชุมชน

 ๓.5 ให้การสงเคราะห์และจัดสวัสดิการแก่เด็กผู้ด้อยโอกาส คนพิการ คนชรา และผู้สูงอายุ อย่างทั่วถึง สามารถดำรงชีวิตอยู่ได้อย่างปกติสุขในสังคม

 ๓.6 ส่งเสริมสนับสนุนกิจกรรมนันทนาการ การกีฬาทุกประเภทเพื่อพัฒนาด้านสุขภาพ จัดให้มีลานกีฬากลางเทศบาลและอุปกรณ์การกีฬาที่จำเป็นอย่างต่อเนื่อง

๓

**๔. นโยบายด้านการบริหารจัดการบ้านเมืองที่ดี**

 ๔.๑ ส่งเสริมให้ประชาชนมีส่วนร่วมในการบริหารท้องถิ่น โดยการร่วมคิดร่วมทำ ร่วมแก้ปัญหา และติดตามประเมินผลการดำเนินงานเพื่อให้การพัฒนาท้องถิ่นอย่างมีประสิทธิภาพ

 ๔.๒ สร้างระบบการบริหาร โดยเน้นหลักประสิทธิภาพประสิทธิผล สุจริต โปร่งใส สามารถตรวจสอบได้ และตรงกับความต้องการของประชาชนอย่างแท้จริง

 ๔.3 จัดการพัฒนาบุคลากร เจ้าหน้าที่หน่วยงานให้มีความรู้ทักษะในการปฏิบัติงาน เพื่อให้สามารถปฏิบัติงาน และรองรับการถ่ายโอนภารกิจ เพื่อสนองความต้องการของประชาชนได้อย่างมีประสิทธิภาพ

 ๔.4 เพิ่มประสิทธิภาพการให้บริการแก่ประชาชน ลดขั้นตอนการปฏิบัติงาน เพื่อให้ประชาชนที่มารับบริการได้รับความสะดวก และมีความพึงพอใจสูงสุด

 ๔.5 ส่งเสริมให้ความรู้แก่ประชาชนเกี่ยวกับการมีส่วนร่วม บทบาทหน้าที่ของประชาชนที่มีต่อการบริหารท้องถิ่นและอำนาจในการตรวจสอบตามรัฐธรรมนูญ

 ๔.6 จัดโครงการเทศบาลเคลื่อนที่ เพื่อบริการด้านต่าง ๆ แก่ประชาชน และรับฟังปัญหาความต้องการจากประชาชนอย่างทั่วถึง

**๕. นโยบายด้านศาสนา วัฒนธรรม จารีตประเพณีและภูมิปัญญาท้องถิ่น**

 ๕.๑ ส่งเสริมและสนับสนุนงานรัฐพิธี ฟื้นฟู อนุรักษ์ศิลปวัฒนธรรม ประเพณีและภูมิปัญญาท้องถิ่นให้คงอยู่สืบไป

 ๕.๒ ทะนุบำรุงด้านศาสนา วัดในเขตพื้นที่ให้เป็นศาสนสถาน ที่เป็นศูนย์รวมจิตใจของคนในชุมชน

 ๕.๓ ส่งเสริมสนับสนุนกิจกรรมรดน้ำผู้สูงอายุ สืบสานประเพณีสงกรานต์

 ๕.๔ ส่งเสริมและสนับสนุนการร่วมจัดกิจกรรมแห่งสายน้ำสืบสานประเพณีวันลอยกระทง

 ๕.๕ สนับสนุนการจัดกิจกรรมการพัฒนาคุณธรรม จริยธรรม แก่เยาวชนและประชาชน เพื่อให้เกิดสังคมแห่งความสงบสุข

**๖. นโยบายด้านทรัพยากรธรรมชาติและสิ่งแวดล้อม**

 ๖.๑ จัดให้มีสวนสาธารณะ สวนสุขภาพ เพื่อให้ประชาชนได้มีที่พักผ่อนหย่อนใจและออกกำลังกายอย่างเหมาะสม

 ๖.๒ รณรงค์ปลูกจิตสำนึกของเด็ก เยาวชนและประชาชน ในการป้องกันและแก้ไขปัญหาสิ่งแวดล้อม ส่งเสริมการมีส่วนร่วมของประชาชนในการแยกกำจัดขยะและดูแลรักษาความสะอาด

 ๖.๓ ส่งเสริม สนับสนุน กิจกรรมการเพิ่มพื้นที่สีเขียวและจัดหาพันธุ์กล้าไม้ให้ประชาชนเพิ่มพื้นที่การปลูกป่าเพิ่มเติม

 ๖.๔ ส่งเสริมสนับสนุนประชาชนให้บำบัดฟื้นฟู รักษาและหวงแหนซึ่งทรัพยากรธรรมชาติและสิ่งแวดล้อม

 ๖.๕ รณรงค์ให้ประชาชนมีส่วนร่วมในการเฝ้าระวัง ป้องกันปัญหาด้านสิ่งแวดล้อม

 ๔

 ขอขอบพระคุณท่านประธานสภาเทศบาล และสมาชิกสภาเทศบาลตำบลโพธิ์ทอง ที่เคารพทุกท่าน ที่ได้ให้เวลากระผมแถลงนโยบายในการพัฒนาเทศบาลตำบลโพธิ์ทอง ด้านหลัก ๆ ทั้ง ๖ ด้าน ซึ่งกระผม พร้อมทั้งคณะผู้บริหารเทศบาลตำบลโพธิ์ทอง เจ้าหน้าที่ทุกฝ่ายทุกระดับ มีความเห็นตรงกันว่า การบริหาร การพัฒนาเทศบาลตำบลโพธิ์ทองนั้น ต้องมีความชัดเจน เป็นธรรม โปร่งใส ตรวจสอบได้ทุกขั้นตอน โดยการมีส่วนร่วม จากทุกภาคส่วนของสังคมที่จะต้องร่วมมือกันดำเนินการด้วยความมุ่งมั่น วิริยะอุตสาหะ ตลอดเวลา ๔ ปี ขอความกรุณาจากท่านประธานสภาเทศบาล และสมาชิกสภาเทศบาลทุกท่านด้วยความเคารพ โปรดกรุณาให้ข้อเสนอแนะ นำปัญหาและความต้องการของประชาชนมานำเสนอ หากมีข้อชี้แนะประการใด กระผมพร้อมรับข้อมูล นำปัญหา ข้อเสนอแนะ มาปรึกษาผู้ทรงคุณวุฒิเพื่อหาแนวทางแก้ไขปัญหาที่เกิดขึ้นในเขตเทศบาลตำบลโพธิ์ทอง และจะพัฒนาท้องถิ่นจนสุดกำลังความสามารถ จะตั้งใจทำงานโดยยึดถือผลประโยชน์ของพี่น้องประชาชน และผลประโยชน์ของประเทศชาติโดยรวม เป็นจุดหมายสำคัญร่วมกัน เพื่อจะนำพามาสู่ความสำเร็จความเจริญ รุ่งเรืองของเทศบาลตำบลโพธิ์ทอง รวมทั้งพี่น้องประชาชนและองค์กรของเราต่อไป ขอขอบคุณครับ

 **นายจิรศักดิ์ ภู่ประดิษฐ์**

**นายกเทศมนตรีตำบลโพธิ์ทอง**